Public procurement notice: Contract Notice
Published: 2023-05-17
Buyer: Folkekirkens Grønne Omstilling v/Lolland-Falsters Stift
Country: DK
Contract type: Services
Procedure: Open procedure
CPV classification: 71241000 | 71600000 | 73000000
Estimated value: 1000000 DKK
Submission deadline: 2023-06-13
Award criteria: The most economic tender

Technical requirements: Udbud af kontrakt om opgørelse af et klimaregnskab for scope 1, 2 og 3 samlet for folkekirken, samt en opgørelse af biodiversitetstiltag/-potentialer på folkekirkens kirkegårde. Lolland-Falsters Stift agerer som kontraktpart på vegne af projektorganisationen Folkekirkens Grønne Omstilling, som har til formål at gennemføre grøn omstilling i folkekirken. Lolland-Falsters Stift modtager leverancen på vegne af de af Folkekirkens institutioner, som leverancens data og konklusioner vedrører.
Som anført i udbudsbekendtgørelsens pkt. II.1.4) omhandler udbuddet en kontrakt om opgørelse af et klimaregnskab for scope 1, 2 og 3 samlet for folkekirken, samt en opgørelse af biodiversitetstiltag/-potentialer på folkekirkens kirkegårde. Ordregiver har førend udbuddet gennemført et forprojekt, som danner rammerne for dette udbud. Leverandøren skal varetage dataindsamling for, el, varme, transport (2019-data) og biodiversitet (aktuel), i stikprø-ver på sogneniveau. Klimaregnskabet beregnes iht. GHG protokollen, for den indsamlede data samt regnskabsdata fra folkekirken. Data for biodiversitet indsamles igennem spørgeskemaer med udgangspunkt i metode udviklet i forprojektet.
Kontrakten indeholder fire optioner, hvoraf én option er frivillig og tre er obligatoriske for tilbudsgiver at afgive tilbud på::
Option 1: Drivhusgasopgørelse fra landbrugsjorder og arealer ejet af folkekirken - Der ønskes et samlet overblik over udledninger af drivhusgasser fra landbrugsarealer samt øvrige arealer med skov og natur ejet af folkekirken.
Option 2: Indsamling og beregning af klimaregnskab for 2022-data - Som et supplement til indsamling og behandling af data for 2019 skal der gives et tilbud på en sideløbende dataindsamling og beregning af 2022-data til klimaregnskab.
Option 3: Målsætninger for 70 % CO2e-reduktion - Med udgangspunkt i 2019-data ønskes det, at der skabes et overblik over, hvor meget folkekirken som helhed skal reducere CO2e, for at nå målet om 70 % reduktion af CO2e sammenlignet med 1990 i 2030, samt hvilke tiltag der anbefales for at nå i mål.
Option 4: Præsentation af resultater i dashboard/digital platform - Kortlægningens resultater ønskes ved træk på denne option tilgængeliggjort i digitalt format, i form af et dashboard eller anden tilsvarende platform.
Kontrakten er ikke opdelt i delkontrakter henset til, at der mellem de enkelte delopgaver i kontrakten vurderes at være afhængighed og overlap, hvorved kontrakten ikke meningfuldt vurderes at kunne opdeles. Endvidere er det vurderingen, at en opdeling ikke vil øge de konkurrencemæssige- eller økonomiske fordele.
I kontrakten er der stillet krav i henhold til ILO-konvention 94 om arbejdsklausuler i offentlige kontrakter og cirkulære nr. 9471 af 30. juni 2014.
Spændet mellem den anførte værdi i hhv. pkt. II.1.5) og II.2.6) er udtryk for en usikkerhed omkring, hvordan hovedopgaven samt optionerne bliver prissat.  Muligheden for udnyttelse af optionerne er afhængig af ordregivers nuværende bevillingsmæssige hjemmel samt ordregivers eventuelle mulighed for opnåelse af yderligere bevilling og deraf følgende mulighed for udnyttelse af en eller flere optioner afhængigt af prissætningen heraf samt prissætning af hovedopgaven.
Deltagelse i udbuddet kan kun ske elektronisk via ordregivers anvendte elektroniske udbudssystem jf. adressen i punkt I.3). For at få adgang til udbudsmaterialet, skal Tilbudsgiver være registreret eller registrere sig som bruger. Såfremt tilbuddet indeholder flere udgaver (versioner) af det samme dokument, vil den seneste uploadede udgave være den gældende.Interesserede bedes holde sig orienteret via det elektroniske udbudssystem. Såfremt tilbudsgiver oplever problemer med systemet, kan support kontaktes på mail, dksupport@eu-supply.com, eller telefon, (+45) 70 20 80 14.
Tilbudsgiver skal sammen med sit tilbud indgive et ESPD som et foreløbigt bevis for de i udbudslovens § 148, stk. 1, nr. 1-3, nævnte forhold. Det er ikke nødvendigt for Tilbudsgiver at underskrive sit ESPD-dokument. Ved en sammenslutning af virksomheder (f.eks. et konsortium), skal der indgives et særskilt ESPD for hver af de deltagende økonomiske aktører. Såfremt Tilbudsgiver er en sammenslutning af virksomheder, bør hver deltagers ESPD-dokument være underskrevet af den pågældende deltager.
Tilbudsgiveren vil blive udelukket fra deltagelse i udbudsproceduren, hvis tilbudsgiveren er omfattet af de i udbudslovens §§ 134 a, 135 og 136 nævnte obligatoriske udelukkelsesgrunde, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138.
Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for de oplysninger, der er afgivet i ESPD i henhold til udbudslovens §§ 151-152, jf. § 153. Som alternativ til den dokumentation, der er nævnt i udbudslovens §§ 153-155, 157 og 158 kan tilbudsgiver forelægge ordregiver et certifikat for optagelse på en officiel liste over godkendte økonomiske aktører, jf. § 156, som er udstedt af den kompetente myndighed.  Ordregiver kan kun acceptere certifikat for optagelse på en officiel liste fra tilbudsgivere, der er etableret i det land, som fører den officielle liste.
Ordregiver kan anvende fremgangsmåden i udbudslovens § 159, stk. 5, hvis ansøgninger eller tilbud ikke opfylder udbudsmaterialets formelle krav.


Award value: 1000000